*Projekts*

Jelgavas novada dome

**LĒMUMS**

Jelgavā

2023. gada Nr.

**Par pirmtiesības neizmantošanu un atļauju uzsākt atsavināšanas procesu (Saules iela 3-3, Brankas, Cenu pag.)**

Izskatot Zvērinātas tiesu izpildītājas I. A. 2023. gada 11. oktobra vēstuli Nr. 29814/110/2023-NOS “Par atļaujas sniegšanu”, Jelgavas novada pašvaldībā reģistrēta ar Nr. JNP/3-16/23/2307, konstatēts:

1. ņemot vērā Tieslietu ministrijas 2023. gada 5. oktobra vēstulē Nr. 1-13.10//2966 sniegto skaidrojumu, saskaņā ar kuru līdz brīdim, kad Publiskas personas mantas atsavināšanas likumā tiks veikti nepieciešamie grozījumi, zvērināta tiesu izpildītāja rīcībai ar pašvaldībai piekrītošu bezmantinieku mantu ir saņemama pašvaldības lēmējinstitūcijas atļauja par nekustamā īpašuma atsavināšanas procesa uzsākšanu kreditoru pretenziju apmierināšanai;
2. dzīvokļa īpašums, Saules ielā 3-3, Brankās, Cenu pagastā, Jelgavas novadā,kadastra Nr. 54449000498,kas sastāv no dzīvokļa 52,3 m2 platībā un kopīpašuma 522/9288 domājamām daļām no daudzdzīvokļu mājas ar kadastra apzīmējumu 54440050115001 un zemes ar kadastra apzīmējumu 54440050114, nav reģistrēts zemesgrāmatā (turpmāk – Dzīvokļa īpašums);
3. zvērināta tiesu izpildītāja I.A. lūdz pašvaldību izvērtēt, vai atbilstoši Publiskas personas mantas atsavināšanas likuma 5. pantā noteiktajai kārtībai pašvaldība izmantos pirmtiesības un paturēs Dzīvokļa īpašumu pašvaldības funkciju nodrošināšanai;
4. Jelgavas novada pašvaldības Dzīvokļu jautājumu komisijas 2023. gada 6. decembra sēdē ir izskatīta zvērinātas tiesu izpildītājas I.A. vēstule, izvērtēta Dzīvokļa īpašuma atbilstība pašvaldības funkciju nodrošināšanai un pieņemts lēmums rosināt Jelgavas novada domei neizmantot pirmtiesības un nepārņemt Dzīvokļa īpašumu pašvaldības īpašumā.

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 5. pantu, Jelgavas novada pašvaldības Dzīvokļu jautājumu komisijas 2023. gada 6. decembra lēmumu (protokols Nr. 10, 4. §), Jelgavas novada dome **nolemj:**

1. Neizmantot pirmtiesības paturēt Dzīvokļa īpašumu Saules ielā 3-3, Brankās, Cenu pagastā, Jelgavas novadā pašvaldības funkciju nodrošināšanai un atļaut uzsākt atsavināšanas procesu.
2. Lēmumu nosūtīt adresātam.

Domes priekšsēdētājs M.Lasmanis

Jolita Gronska, 27824368